Diari Oficial de la Generalitat Valenciana


Sumari del DOGV 4690, del 12-02-2004 (2004/1414)

DECRET 16/2004, d'11 de febrer, del Consell de la Generalitat, pel qual concedix l'Alta Distinció de la Generalitat Valenciana, a títol pòstum, al senyor Manuel Tarancón Fandos.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1414


Data del document
:   11-02-2004

Organisme emissor
:   Conselleria de Presidència

Tipus de document
:   Decret

Descriptors 

:   * distinció honorífica

DECRET 16/2004, d'11 de febrer, del Consell de la Generalitat, pel qual concedix l'Alta Distinció de la Generalitat Valenciana, a títol pòstum, al senyor Manuel Tarancón Fandos. [2004/1414]
  
El Consell de la Generalitat va crear l'Alta Distinció de la Generalitat Valenciana mitjançant el Decret 28/1986, de 19 de març, modificat pel Decret 177/2003, de 12 setembre, per premiar persones físiques o jurídiques que s'hagen distingit en la seua activitat al servici dels interessos generals i peculiars de la Comunitat Valenciana.
  
El senyor Manuel Tarancón Fandos va nàixer a Burriana el 4 de novembre de 1954 i es va llicenciar en Filosofia i Lletres per la Universitat de València.
  
Cal destacar de la seua brillant carrera al davant de càrrecs de representació democràtica, així com de responsabilitat política, entre altres, la seua trajectòria com a tinent d'alcalde de l'Ajuntament de Burriana, membre de la Comissió Mixta de Transferències entre l'administració de l'Estat i la Generalitat, conseller d'Agricultura des de 1982 fins a 1983, vicepresident del Consell d'Administració de Radiotelevisió Valenciana, tinent d'alcalde de l'Ajuntament de València, vicepresident de la Diputació Provincial de Castelló, president de la Diputació Provincial de València.
  
En els últims anys de la seua intensa activitat política, sempre al servici d'una societat plural i democràtica, va ser elegit diputat de les Corts Valencianes en la V i VI legislatures, i va ocupar el càrrec de conseller de Cultura i Educació des de gener de 1999 fins a juny de 2003.
  
El seu conegut vincle amb el món de la cultura i el seu caràcter altruista han quedat de manifest en la recent donació d'una part important del seu patrimoni bibliogràfic a la Biblioteca Pública Valenciana.
  
Per tot això, com a reconeixement al seu treball constant i al seu esperit de sacrifici al servici dels interessos de la Comunitat Valenciana des de les diverses activitats i càrrecs que ha ocupat, a proposta del conseller de Presidència, en l'exercici de la facultat delegada en l'article 1.1 del Decret 11/2003, de 14 de juliol, del president de la Generalitat (DOGV núm. 4546, de 17 de juliol) i amb la deliberació prèvia del Consell de la Generalitat, en la reunió del dia 11 de febrer de 2004,
  
DECRETE
  
Article únic
  
Concedir l'Alta Distinció de la Generalitat Valenciana, a títol pòstum, al senyor Manuel Tarancón Fandos.
  
València, 11 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Presidència,